Amalie Thomsen roede sig fredag til semifinalen sammen med sine tre makkere.

Den nordjyske kajakroer måtte se sig slået, da hun tirsdag roede B-finale i 500 meter toerkajak med makkeren Ida Villumsen. Trods denne skuffelse kunne hun juble fredag, da hun sammen med sit hold roede firekajak og kvalificerede sig til semfinalen. De fire danske piger roede sig til en femte plads i indledende heat, og er dermed klar til semifinalen. Amalie Ringtved Thomsen skal på vandet med sine tre makkere igen fredag klokken 15:34, hvor de kæmper om at kvalificere sig til finalen.